|  |
| --- |
| PROJEKT„Hrabri čuvari“ |
| Za razliku od nasilja među vršnjacima „licem u lice“, nasilje i govor mržnje na društvenim mrežama imaju snažnije posljedice jer se radi o pisanoj riječi koja ostaje na internetu, istovremeno je dostupna neograničenom broju djece, brzo se prenosi, a počinitelj može ostati anoniman. Na temelju rezultata istraživanja koje su proveli Poliklinika za zaštitu djece i Hrabri telefon (2013) 99% mladih ima pristup internetu općenito, a njih 84% pristupa internetu putem mobitela, a istraživanje Hrabrog telefona (2008) ukazalo je na raširenost različitih oblika nasilja na internetu među djecom. Djeca, roditelji i nastavnici su ključne skupine koje zajedničkim radom mogu prevenirati i smanjiti nasilje na internetu, ali i ostala neprimjerena ponašanja na internetu. Iz tog razloga, glavna svrha ovoga projekta je osnaživanje djece, roditelja i škole kao zajednice u odgovaranju na izazove cyberbullyinga. U skladu s tim, osnovna ideja je osvijestiti i osnažiti ciljane skupine (djecu, nastavnike/stručne suradnike i roditelje), potaknuti razumijevanje vlastitih odgovornosti i moći u zaustavljanju nasilja, a sve kroz razumijevanje opasnosti zbog zloupotrebe Interneta, utjecaja bullyinga, izolacije vršnjaka u školi i tako dalje.Aktivnosti koje će se provesti u okviru projekta:• edukacija nastavnika i stručnih suradnika kroz jačanje njihovih kompetencija u području prevencije cyberbullyinga kako bi naučeno prenijeli učenicima svojih škola, odnosno kako bi mogli educirati i pratiti Hrabre čuvare•pružanje kontinuirane pomoći i podrške nastavnicima u provedbi edukacije i radu Hrabrih čuvara•sastanak i edukacija za roditelje kako bi bili upoznati s projektom, ulogom njihove djece na projektu, kao i kako bi bili educirani o nasilju putem interneta i sigurnom korištenju interneta• edukacija za djecu (Hrabre čuvare) prema prethodno isplaniranom i osmišljenom ciklusu od četiri radionice koju provode educirani nastavnici/stručni suradnici, kao i održana jedna radionica u virtualnom obliku koju provode stručnjaci Hrabrog telefona• djeca dobivaju naziv „Hrabri čuvari“ i tako preuzimaju aktivnu ulogu u zaustavljanju cyberbullyinga i promicanju sigurnosti na internetu među vršnjacima•predstavljanje rezultata i osnovnih poruka projekta na razini škole i podjela diploma Hrabrim čuvarima.U sklopu projekta nastavnici će dobiti detaljan plan djelovanja, kao i stručne materijale koje će koristiti. To uključuje pripremu sadržaja radionica za djecu, te pripremu i tisak edukativnih i informativnih materijala.*.* Tijekom cijelog projekta nastavnicima će biti dostupna mentorska pomoć i podrška u praćenju i koordinaciji aktivnosti od strane kontakt osobe na Hrabrom telefonu. Više o temi sigurnosti i govoru mržnje na Internetu možete pročitati u brošuri Hrabrog telefona *Sigurno surfanje*: https://odrasli.hrabritelefon.hr/clanci/sigurno-surfanje/ |